
Kivánatos-e börtönügyi hivatalnokaink szakszerű kiképezteté- 
séróí kormámjzaíi úton gondoskodni ? Ha igen, miképen volna 
a kiképzés szervezendő és általában mily intézkedések volnának 
teendők abból a ezélból, Jiogy a szabadságvesztés-büntetés végre- 
hajtására rendelt intézetek hivatásuknak teljesen megfelelő hiva- 
talnokokkal és őrszemélyzettel rendelkezzenek ? 



A tisztelt bizottság csekélységemet ama kitüntetésben része- 
sítette, hogy tagjává választani és azon joggal fölruházni méltóz- 
tatott, a megvitásra kitűzött börtönügyi kérdésekhez hozzá 
szólani. Én a reám bizott feladat súlyát annál inkább érzem, 
mert egyrészt nem a jogtudomány munkálkodásom tere ; más- 
részt a börtönök belső életéről sincs annyi tapasztalatom, mely 
véleményemnek és nézeteimnek annyi súlyt birna kölcsönözni, 
mint a milyennel véleményemnek és nézeteimnek e díszes 
körben birniok kellene. Mellettem csak sok évi paedagogiai mű- 
ködés és ama igénytelen tapasztalatok szólhatnak, melyeket 
magamnak mint a budapesti rabsegélyző egylet egyik alapító 
tagja és tanügyi referense — az egylet fennállása óta az 1888-ik 
év nyaráig — a börtöniskolákban szereztem. Ha a tisztelt bi- 
zottság e minősítésemet kielégítőnek tartja, akkor a vett biza- 
lomért akként iparkodom mélyen érzett hálámnak kifejezést 
adni, hogy legjobb tudomásom és meggyőződésem szerint szólok 
a kitűzött kérdésekhez ; mindazonáltal tartok véleményem fo- 
gyatékos voltától, mert tudom, hogy a kérdés, melylyel jelen 
fölszólalásomban foglalkozni akarok, a külföldi irodalomban 
kimerítően van megvitatva és nagyrészben a gyakorlatban meg- 
valósítva is, és ennél fogva újat hozzá tenni vajmi nehéz. 

Mint philosophus és természetvizsgáló készségesen elis- 
merem, hogy sok lélektani tapasztalat szól azok fölfogása mel- 
lett, kik az emberben a szabad akai*atot tagadják, és Rousseau, ki 

«Einil»-jében azt a nyilatkozatot koczkáztatja, hogy minden 
ember az ártatlanság állapotjában születik és csak a környezet 
rontja meg erkölcsét, már régen meg van czáfolva, mert a ter- 
mészet-, orvos- és jogtudomány ténynek tekintik azt, hogy a 
nemzés perczétöl kezdve fejlődik a testi szervezettel együtt az 
ember psychikus alkotmánya is ; fejlödnek az emberben már az 
öröklékenység törvényénél fogva is, jó és rósz hajlamai, és ennek 
igaz voltát nem fogja senki tagadásba venni, ki nagyobb család- 
ban vagy iskolában a gyermekek ethikai és szellemi fejlődését 
és kidomborodó itélőtehetségét szorgos szemmel kiséri és e 
tapasztalatok megszerezhetők a börtönök lakói, «eme felnőtt, de 
neveletlen gyermekek » között is. 

Másrészt ama benső meggyőződésben vagyok, hogy a szabad 
akarat megtagadásáról szóló elv alapján a mai társadalom fen 
nem tartható ; mert ama elv elfogadása összes nevelési, tanítási 
és jogszolgáltatási rendszerünk alapjában való fölforgatását téte- 
lezné föl ; anélkül hogy csak sejtelmünk volna arról, hogy miként 
alakul az új társadalom. 

Ethikai igényeimet tökéletesen elégíti ki az emberi akarat 
ama értelmezése, melyek Kirn-Holtzendorff hires könyvében 
kifejtve találok.* Kim fölteszi az akarat szabadságát, de e mel- 
lett nem ignorálja a természettudomány utján nyert megfigye- 
lések tapasztalati értékét, melyek azt tanítják, hogy az egyén 
szabad akarata mindig csak korlátolt és relativ. A kriminalisz- 
tikus fölfogás sem tagadja, hogy öröklött hajlamok, a nevelés, 
az élet változó sorsa lényeges befolyással vannak az ember 
ügynevezett szabad akaratára. 

Meg vagyok arról győződve, hogy a büntető törvénykönyv 
paragrafusaival összeütközésbe jövő embertársaink legnagyobb 
része a rósz, hiányos vagy elhanyagolt nevelésnek, a létért való 
nehéz küzdelemnek, az érzéki élvezet hajhászatának áldozata. 
Legkisebb részök veszi cselekedeteinek következményeit latba és 
az arisztokrata családból származó váltóhamisító ugyanazon lelki 
fogyatkozásban szenved mint a puszta lókötöje ; azaz akaratukat 
nem tudják itélö tehetségüknek alárendelni. Ha már az intelli- 
gens emberre nézve sok esetben nehéz a kimondandó szó vagy a 
véghezviendö tett következményeit kellően megfontolni, meny- 

* i^.v. Holtzemlorff u. E. v. Jagemann, Handbuch d. Gefángnisswesens. 

nyivel nehezebb ez a félig mívelt vagy épen míveletlen emberre 
nézve ? 

Ehhez járul még sok esetben a vallásos érzelem végképi 
hiánya és tényleg a rabok között sokkal több az atheista, mint 
a philosophusok között. Ethikai szükségnek tekintem továbbá 
azt, hogy minden bűn vegye büntetését is, hogy érezhetővé 
váljék a bűntettesre nézve a szabadság vesztése, de a büntetés 
megtorló voltával párosuljon a javító, nevelő hatás is és mind e 
szempontokból kiindulva a börtönt paedagogiai intézetnek tekin- 
tem, melynek sokkal nehezebb feladat jutott, mint a nyilvános 
iskolának, mely az embert a nevelésre legfogékonyabb korában 
fogadja falai közé. 

A régi büntető rendszer testileg és lelkileg megnyomorí- 
totta a rabot, a kinek testi szervezete elég ellentálló erőt tudott 
kifejteni, az elhagyta a börtönt, de javítva nem és a negyvenes 
évek előtti börtönök minden borzadálya nem volt képes a bűn- 
tettesben a javulás csiráját fejleszteni és mindenki előtt ismere- 
tes, hogy akkor a visszaesők száma jóval nagyobb volt mint 
jelenleg a humanismus elvén alapuló börtönrendszer mellett, 
mely különben az eszközök elég nagy számával rendelkezik, a 
megtörhetetlennek látszó daczot is megfékezni. 

Midőn tehát helyesnek és szükségesnek találom, hogy a 
bűntettes szabadságától megfosztassék és hogy a börtön falain 
belül életének minden mozzanata emlékeztesse arra, hogy aka- 
ratát egy erősebb akaratnak alárendelnie kell ; akkor másrészt 
azt is elkerülhetetlenül szükségesnek tartom, hogy a fogolyra 
egész környezete nevelő, javító hatással legyen, mert az ö akara- 
tának az én akaratom alá való rendelése ne származzék az ur- 
hatnámság vagy talán zsarnokoskodás viszketegéből, hanem a 
javítás czélzatos és öntudatos munkájának egyik föltételét ké- 
pezze és mind ez okból, ismétlem, a fogházat paedagogiai inté- 
zetnek tekintem. Paedagogiai hatással kell hogy bírjon a fogház 
házi rendje, melylyel karöltve jár a vallások és az ismeretekben 
való oktatás, a könyvtár, a munka és végre a fogház ügyeit 
intéző, személyzettel való érintkezés is. A szabadságvesztés 
büntetésnek végrehajtására szolgáló intézet minden egyes tiszt- 
viselőjének, a főnöktől kezdve az utolsó felügyelőig, kell hogy a 
fogház e feladata szem előtt lebegjen. 

Baglyot vinnék Athénbe, ha itt e díszes körben fejtegetném 
az individualizáló rendszer egyedül hasznos voltát. Ez a közel 
múlt két évtizedben kiállotta a ttizpróbát és ott, hol következe- 
tesen lett követve, a legfényesebb eredményt tudja fölmutatni ; 
«6 rendszer pedig a paedagogiában gyökeredzik^ mert habár 
rossz ama tanintézet is, mely sablon szerint tanítana és nevelne ; 
a reá bízott fiatalságban még sem okozna oly nagy kárt, mint a 
szabadság vesztését szenvedők között, kikkel szemben a sablon 
alkalmazása nemcsak hibás és oktalan, hanem a legtöbb esetben 
igazságtalan is volna. E nevelő munka végrehajtására pedig 
kell, hogy a fogház tisztviselői a kellő képzettséggel bírjanak, 
mely képzettség a közönséges iskolákban, akár legyen ez a tudo- 
mány-egyetem jogi fakultása, akár a bécsújhelyi katonai akadé- 
mia, meg nem szerezhető. A törvények legjobb ismerője, a kato- 
nai fegyelem rajongó képviselője még mindig rossz psychologus 
lehet, mert a fogház lakóját nem javítja sem a jogtudomány 
ékesszólása és logikája, sem a katonai fegyelem a paradetéren 
csodát művelő hatása. Az individualizáló rendszer megkívánja 
az emberi lélek beható ismeretét, ama léleknek, mely sokszor 
beteg, midőn a legegészségesebbnek látszik és mely sokkal több 
esetben sinlődík, mintsem hogy azt a mindennapi élet forgásá- 
ban, sürgésében hinnők és észrevennők. 

Vakmerőség volna részemről, ha a hazai büntetési intéze- 
teink élén álló férfiak működését itt bírálat alá venném, de a 
köztisztviselők minősítéséről szóló 1888. évi I. törvényczikk 
20-ík §-a sürgeti azt, hogy a jövőre való tekintetből a külföld 
részéről már évtizedek óta hangoztatott reformok minálunk is 
nagyobb figyelemben részesüljenek. Alighanem a hivatallal járó 
különböző javadalmazásnak tulajdonítandó, hogy a fegyházak, 
börtönök és fogházak vezetésével megbízott tisztviseKiktől kü- 
lönböző, de egymástól föltűnően elütő minősítést követel az 
említett §. Míg ugyanis a fegyházak és kerületi börtönök igaz- 
gatóitól a jogvégzettseget és jogtudományi államvizsgálatot 
követeli, addig megelégedik az úgynevezett fogházfelügyelőknél, 
«a mennyiben nem valamely megfelelő katonai, vagy alsóbb 
rendű közigazgatási szolgálatból vétetnek át — a négyosztályú 
polgári iskola bevégzésével. »* 

* Dr. Balogh Jenő, Börtönügyi viszonyainak reformjához, 57. lap. 

Ignz ugyan, hogy külföldön és nevezetesen Németország- 
ban daczára azon nagymérvű reformmozgalmaknak, melyek ott 
a börtönügyet illetőleg az SO-es évek óta tapasztalhatók, a bün- 
tetési intézetek élére első sorban katonatisztek és jogászok 
neveztetnek ki ; de a délnémetországi államokban, hol a reform- 
javaslatokat tényleg gyakorlati értékükre nézve kipróbálták, a 
szó teljes értelmében mintaintézetek keletkeztek. 

E diszes körben, melyben ma fölszólalni szerencsém van, 
leginkább fogják megitélhetni : vájjon a mi egyetemeink jogi 
fakultásainak melyik tanszéke az, mely a fogház leendő vezető- 
jének nyújtaná a hivatásához szükséges tanulmányokat. Nem 
kellene-e inkább, amint azt már előttem dr. Balogh Jenő b. tag 
úr hangsúlyozta, a bölcsészeti tanfolyam hallgatói közül a fog- 
házak tisztviselőit válogatni ? Mit használ a főnöknek a római 
jog, a statisztika, a büntető törvény és a többi tudomány töm- 
kelege, ha nem tud eligazodni a fegyencz jellemsajátságaiban? 
Miként érvényesülhet az individualizáló módszer, ha az ilyen 
igazgató csak szorosan az utasítások §-ai szerint jár el hivatalá- 
ban ; noha igen jól tudjuk, hogy §-okkal sem serdülő gyermeket, 
sem felnőtt rabot nem nevelhetünk? A psychologia, ethika és 
paedagogia ama tudományok, melyekben a fegyház vezetőjének 
első sorban kell járatosnak lennie; nem azért, hogy csak ő 
maga legyen az individualizáló rendszer képviselője, mi 300 — 
500 fegyenczet magában foglaló fogházban merő lehetetlenség, 
hanem már azért, hogy alantas közegeit ellenőrizhesse, vezet- 
hesse és taníthassa. Az administratió ügyeinek elintézéséhez sem 
kell akadémiai képzettség, mert azt minden művelt ember csak- 
hamar megtanulja, ha különben is rendszerető. 

A fogház igazcjatójánah nem szabad a beállított bűntettes- 
ben valamely jogeset képviselőjét látnia, hanem a jogesetet meg- 
előző körülmémjek képezik reá nézve a kiinduló pontot, melynek 
irányát köveive, válogat a bűntettes egyéniségéhez képest az esz- 
közök között, melyek legbiztosabban vezethetnek annak javítására. 
Ez pedig a rab lelki életének feszült figyelemmel való tanul- 
mányozását igényli, mire a képzettséget a tisztviselő sem az 
egyetem jogi fakultásán, de még kevésbbé a négyosztályú polgári 
iskolában szerzi meg magának. Hivatásától mélyen áthatott és 
tapasztalatokban dús férfiú lehetett ama anonymus, a ki börtön- 

igazgatói állásra yágyodó barátjának a következő sorokat irta : 
«Bú és gond, folytonos kedólyindulat és a nehézségekkel való 
szakadatlan küzdelem lesz a sorsa, kedves barátom. — ... Nincs 
hivatás, mely a külvilágban annyira vettetnék a birálgatásnak 
alá, mint a fogházf önöké, és nincs hivatás, mely az illető keb- 
lében több meghasonlást szülne . . . mindeddig nincs más kép- 
zőiskolánk és nincs tanszékünk, mely a fegyház vezetésére elő- 
készítene és tanítana, mint a polgári élet és az aspiráló egyén 
tapasztalatai, pedig alig van tudomány, melynek fontosabb és 
nehezebb problémákkal volna dolga ...» ^ 

Mindezek alapján teljes terjedelmében csatlakozom ama 
nézethez, melyet egy nevezetes tekintély, E, v. Jagemann 1885- 
ben kifejtett.^ Hivatkozással arra, hogy a tudományok és művé- 
szetek majdnem mindegyike már külön szakiskolában taníttatik, 
sőt hozzátehetjük azt is, hogy már egyes iparágak is különleges 
cursusokban mozdítják elő a szakbeli kiképeztetést, « a nagyobb 
meg a kisebb fogházaké magasbrangú tisztviselőire nézve egy- 
aránt követeli a speciális hivatásukra való előképeztetést és az 
hazánkban is tetemes költség nélkül, — mert a költségek kér- 
dése legalább reformeszmék hangoztatásánál jelenleg és talán a 
jövőben is fontos tényező — is megvalósítható. 

Mindenek előtt szükségünk van egy mintafegyházra, egy 
mintabörtönre és egy minta fogházra, melyek mindeddig nem 
léteznek, de melyeknek fölállítása annál is inkább égető szükség, 
mert tizenöt évi (1872 — 1886) átlag szerint fogházainkban éven- 
ként megfordult : 

Vizsgálati fogoly: 

a) a kir. ügyészségeknél 21.091 

h) a kir. járásbiróságoknál 19*844 



Összesen — 40.935 

Jogérvónyesen elítélt: 

a) a kir. ügyészségeknél ._ __ ___ 32.537 

bj a kir. járásbiróságoknál ._. __. „- 34.165 



Összesen ._. — 66.702 
Együtt TÖ7J537^ 

^ Sendschreiben eines Strafanstalts-Beamten an Einen, der es wer- 
den wiU. — Blátter f. Gefángnisskunde. VII. (1872) p. 227. 
» Blátter f. Gefángnisskunde, XX. (1885) 229. ff. 
8 JelcelfaXmsy József, Fogházaink áUapota 1872—1886. 1867. 21. 1. 

254 



9 

Ennek a maga nevén meg nem nevezhető állapotnak vala- 
hára meg kell szűnnie, hogy a fegyházra jogérvényesen elitélt, 
kinek büntetésének első évét magánzárkában kellene töltenie, 
a budapesti fogházak egyikében lézeng, míg végre az országban 
való körutazását megkezdi, a mint a vidéki fogházakban üres 
hely akad. 

Szóval mintaintézetekre van szükségünk és pedig itt a fő- 
városban, mint kulturális életünk góczpontjában, hol a leendő 
fogházi tisztviselők számára a tanfolyam könnyen berendezhető. 
E tanfolyam — vagy nevezzük seminaríumnak — látogatása min- 
denkitől követelhető, ki fogházban magasabb hivatalt elvállalni 
szándékozik és az egyöntetűség kedveért, mely a fogházak veze- 
tésében elkerülhetetlenül szükséges, követeljük azt, hogy az igaz- 
gatói állásra aspirálókon kívül, nündenki, ki az igazgatósághoz 
közel áll, tehát akár ellenőr vagy gondnak, pap vagy orvos 
legyen az, sőt még a tanítói személyzetet sem véve ki, e semi- 
nariumot látogassa. 

A seminariumban a fogház-tudomány képezi a metho- 
dikus alapot, melynek tekintetbe vételével annak egyes ágai 
fontosságukat tekintve nagyobb vagy kisebb terjedelemben 
adandók elő. A fogház minden egyes tisztviselőjétől megkövetel- 
hető, hogy a psychologia és psychiatria, az egészséges meg a beteg 
lélek ismeretében annyi jártasságot szerezzen magának, mi biz- 
tosítja az ellen, hogy hivataloskodása közben a gondoskodására 
bízott rabokkal való érintkezésben lelki állapotjukról hamis 
diagnózist ne alkosson. Megjegyzem mindjárt e helyen, hogy e 
psychologiát ne tanítsa szakszerű philosophus, hanem taníttas- 
sék ez a természettudomány és a fogházi tapasztalat alapján. 

A psychologiai propedevtikával karöltve jár a paedagogia^ 
mely korántsem abban a körben mozogjon, mint a mi tanító- 
képző intézeteink paedagogiája, mely úgyszólván csak a normális 
gyermeket tartja sem előtt és nem a normális családi viszonyok- 
tól eltérő viszonyok közt fölserdűlő és a fogházban ismét új 
viszonyok közé kerülő bűntettest. 

A seminarium továbbá gondoskodni fog arról is, hogy a 
tisztjelöltek a büntetőjog és az egészségtan lényegével megismer- 
kedjenek, a mint a számviteltanból is annyit kell tudnia, mint a 
mennyi a fogház gazdasági ügyeinek vezetésére szükséges. 

Másrészt a fogház szolgáltatja az alkalmat, hogy a theoreti- 
kus előadásokon tanultak a gyakorlattal egyesíthetó'k legyenek. 
A tisztjelöltek ott a tényleg működő tisztviselők oldala mellett 
részt fognak venni a szolgálatban ; minthogy ez azonban hosszabb 
időn át nem történhetik, az illető tisztviselők feladata lesz, 
külön időben azaz külön conferentiákban saját gyakorlatukból 
a megbeszélendő és megvitatandó anyagot kitűzni; a mint más- 
részt fölötte szükségesnek tartom, hogy a tisztjelöltek a fogház 
tisztviselőinek heti conferentiáiban részt vegyenek. 

A mintafogházban találja meg a seminarium tagja a fog- 
házi irodalmat összeségéJjcn, a mint c. Jageinann (az i. h.) még 
azt is kiemeli, hogy a különböző és különnemű fogházak terv- 
rajzainak, illetőleg modelljeinek minél tökéletesebb gyűjtemé- 
nye legyen ott letéve. 

E seminarium fölvehetne jogászokon kivül mindenkit, kit 
fölfogásunk szerint az inteligencziához számítunk és hihető, 
hogy a seminarium feladatának félévi cursusban megfelelhetne. 

A fogház czéljának legkevésbbé megfelelőnek tartom azt, 
hogy a hazai 25 kerületi börtön élén jelenleg a királyi ügyészek 
állanak, kik számos hivatalos teendőjök mellett alig találhatnak 
időt, a reájok bizott rabok ügyeivel különösen foglalkozni. 
A kir. ügyész ez idő szerint csak arra szoritkozhatik, hogy őrköd- 
jék a fogházban uralkodó rend és tisztaság fölött; a legfon- 
tosabb feladat a fogházi felügyelőre van bízva, kit, a mint tud- 
juk, a tisztviselők minősítési törvényének 20. §-a értelmében a 
négyosztályu polgári iskola nyújtotta műveltséggel elég alkal- 
matosnak tekintenek fontos tisztjének betöltésére. De a legtöbb 
esetben a fogházfelügyelő ezt a minősítést sem mutathatja föl ; 
java része kiszolgált altisztekből és előléptetett törvényszéki 
Írnokokból áll. Az új tisztükhöz való minősítésüket aztán, mint 
nálunk annyi ember, a « mától holnapra » való életből veszi, 
vagyis az ismeretes német közmondás szerint : «mit dem Amt 
kommt der Verstand.)) A sötét magánzárka segítségével el is 
háríthatja szerencsésen a tisztséggel járó kellemetlenségeket, de 
hát végre psychologiával is van alkalma foglalkozni. Volt egj^ 
ízben szerencsém egy vasárnap délutánján egy fogház életébe 
bepillanthatni és pedig épen abban az órában, midőn a rabok 
az engedélyezett látogatásokat fogadhatták. A szűk iroda tele 

volt ölelkező házastársakkal, csókolódzó anyákkal, résztvevő 
barátokkal ; és e festői csoportot szemlélte szigorú arczczal az 
Íróasztalnál csibukozó tekintetes fogházfelügyelő úr ! 

Teljesen egyet értek tehát azzal, a mit dr. Balogh Jenő 
bizotts. tagtárs úr idézett nagybecsű dolgozatában (i. h. 59. 1.) a 
fogházfelügyelőket illetőleg mond és nagy tévedésnek tartom, 
ha a börtön, illetőleg a fogház nem gyakorolná a javítás szent 
feladatát ugyanabban a terjedelemben, mint a fegyház, minthogy 
különben is a fegyház lakóinak egy tetemes része fogházban 
kezdi meg pályájának futását. Teljesen egyet értek v. Jafjcmann- 
nal is, ki még azon ügyészekre meg birákra nézve is, kik közép - 
rangú vagy kisebb fogházak vezetésével bízatnak meg, az arra 
való előképzettséget követeli.* 

Ha más is a büntetés neme, a bűntettes testi ós lelki javáról 
való gondoskodás csak egy és ugyanaz lehet és ez okból a fog- 
házak élén álló kir. ügyészek és fogházfelűgyelök minősítése 
nem igen különbözhetik a fegyház igazgatóiétól. E tekintetben 
is a mintafogház mellett fennálló seminarium megtenné a maga 
szolgálatát a bírói pályára lépő jogászokra vagy joggyakor- 
nokokra nézve ; a minősítést pedig, melyet jelenleg törvényünk 
a fogház felügyelőktől követel, épen elegendőnek tartanám a 
járásbíróságok fogházaínak főnökeire nézve, kik jelenleg legin- 
kább előléptetett börtönőrök közül választatnak. 

És most, tisztelt Bízottság ! a fogházi tisztviselők közremű- 
ködő orgánumaira, az őrszemélyzetre térünk át. 

Meglepetéssel olvastam dr. Balogh úr említett értekezésé- 
ben (i. h. 63. 1.) és a bizottságunknak rendelkezésére bocsátott 
igazgatói jelentésekből, hogy egy egész kis ármádia áll fegyver 
alatt hazai fegyintézeteinkben. 

Van minden fegyházban egy őrparancsnok főhatósága alatt 
több (4—10) főfegyőr; 13—32 I-ső osztályú és 38—63 Il-ik 
osztályú fegyőr és így az összes fegyházi őrszemélyzet létszáma 
564 egyénből áll, úgy hogy átlag körülbelül 7 — 8 fegyenczre 
esik egy-egy őr. 

Már 25 évvel ezelőtt, 1865-ben a délnémetországi büntető- 
intézetek tisztviselőinek Il-ik gyűlésén történt, hogy Dorfner 

* Blattéi* f. Gefángnisskunde, XX. p. 229. 

H. J, a gyűlés általános helyeslése mellett hosszabb előadásban 
körülbelül a következőt mondotta : ^ 

«A felügyelő személyzet a legnagyobb fontossággal "bír ; 
akár milyen alárendelt legyen az illető állása, befolyásának nagy 

jelentősége van A felügyelő személyzet meghiúsíthatja a 

legkitűnőbb főnök, á legderekabb tisztviselők fáradságát, söt 
tönkre teheti azt, a mit azok nehéz munka árán jól tettek . . . 
másrészt a felügyelő személyzet sokat használhat is, ha fölismeri 
hivatásának jelentőségét és ha megvan benne, a hajlam elvállalt 
szolgálatának megfelelni . . . Káros hatással pedig lehet, ha a 
gondozására bizott fegyenczek iránt nyers és túlszigorú, szeretet 
helyett kíméletlenséget tanúsít, kárörvendező vagy részrehajló 
vagy épen zsarnokoskodó, ha vallásos erkölcsös ügyekben hideg- 
nek, közömbösnek mutatkozik . . . Erkölcsös, egyébként kipró- 
bált, tapasztalt jellemmel bírjon a felügyelő személyzet ...» 

Máshelyen^ megint azt követelik, hogy «az igazgató fá- 
radhatlanúl és a legnagyobb erélylyel hasson oda, hogy az alája 
rendelt személyzet eljárása a fegyenczekkel szemben az övével 
tökéletesen megegyezzék*. 

Hogy e tekintetben a mi viszonyaink még nem felelnek 
meg ama ideális és részben megvalósított követeléseknek, me- 
lyeket Nyugot-Európa mérvadó köreiben tapasztalunk ; azt leg- 
világosabban bizonyítják ama igazgatói jelentések, melyek bi- 
zottságunknak rendelkezésére bocsáttattak. 

így a váczi kir. országos fegyintézet 96 fegyőre közül az 
1887. évben 26, azaz 27 % lett megbüntetve ; és pedig 35 fe- 
gyelmi kihágás miatt, leggyakrabban, 16-szor szolgálatban való 
alvásért és 8-8zor szabályellenes kimaradásért. 

Szegeden a 60 börtönőr közül 39, azaz 65o/o lett megbün- 
tetve és pedig 8 esetben szolgálatban való alvás miatt, 6 eset- 
ben szolgálati hanyagság, 4 esetben engedély nélküli kimaradás 
és 3 esetben fészegeskedés miatt. Bátran lehet kérdezni, hogy 
hány esetben nem lettek a börtönőrök megbüntetve szolgálat- 
ban való alvásért és müyen derült hangulatot kelthetett a fe- 
gyenczekben, midőn őrüket Morpheus hatalmas karjai között 
látják vergődni ? 

* Blátter f. Gefangnisskunde, I. p. 37. ff. 
» Blátter f. Gefangnisskunde, VIII. p. 193. 

Mit tapasztalunk az oly fontos intézménynél, mint a mi- 
lyen a közvetítő-intézet, hol a legnagyobb tapintat, körültekin- 
tés és okosság föltétlenül szükséges ? 

Azt írja Pauer Gyula, a kis-hartai kir. közvetítő-intézet 
igazgatója,* hogy 1884 június 5-től kezdve, mint a mely napon 
az első rabszállítmány érkezett a közvetítő-intézetbe, 1886-ig, 
mely évben a jelentés megjelent, 18 esetben kellett az eleinte 
csak 14 főből álló felügyelő-személyzet ellen, 5-nek önkéntes 
távozása mellett, a fegyelmi eljárást megindítani és joggal mondja 
az igazgató a 48. lapon : 

«Nem habozom kimondani, felügyelőinknél még sok a kí- 
vánni való. Jól tudom, hogy e baj orvoslása égető szükséget ké- 
pez, de helyi mostoha viszonyainknál fogva, a czélhoz vezető 
utat magam előtt annyira eltorlaszolva látom, hogy ebbeli tö- 
rekvésem, a kedvező siker elérhetését kevésbé biztosítja. A gé- 
pies szolgálat megtétele ellen nincs szavam, mit a rend és 
szabályok követelnek, annak végrehajtása pontosan eszközölte- 
tik, ámde hiányzik a lélek, a szolgálat érdekeinek előmozdítása 
iránti benső hajlam, s a kötelességteljesítés nemesebb átérzete, 
a mire a közvetítő-intézet személyzeténél, részemről súlyt fek- 
tetek.* 

Ha igaz az, a mit napi lapjaink tavaly a szomorú emlékű 
illavai esetről írtak, hogy az egyik őr, ki fegyverrel kezében sie- 
tett főnökének védelmére, a lázadó rab által legytiretik és most 
a következő bizalmas megszólítással: « Sándor, ne szúrj, hát már 
nem ismersz druszám?* könyörög életeért és ha igaz az is, a 
mit a híres veszprémi szökés alkalmával írtak, midőn az öreg, a 
szökésre képtelen és így a zárkában visszamaradó rab e sza- 
vakkal: «Hej öccsém, szöknek ám!» figyelmezteti az ajtó előtt 
álló őrt ; akkor bátran mondhatjuk azt, hogy a szellem, mely 
fogházaink őrszemélyzetében uralkodik, nem áll összhangzás- 
ban a fogház feladatával. 

De végre vannak itt fölmentő körülmények is. Mindenek 
előtt azt akarjuk konstatálni, hogy a fegyházi őr élete nem igen 
különbözik a fegyenczétől. Minden fogház házi rendjében meg 
van mondva, hogy a vasár- és ünnepnapok a fogolyra nézve 

* Adatok a kis-hartai kir. közvetítő-intézet ismertetéséhez. Kalo- 
csa, 1886. 

szünnapok. E napokon szünetel a munka a munkatermekben, a 
rabok részt vesznek az istentiszteletben, írhatnak leveleket 
hozzátartozóiknak, esetleg fogadhatják azoknak látogatását ; 
délután közös fölolvasást hallgatnak meg, többet mozognak a 
szabad levegőn; szóval, a rab érzi és tudja, hogy ma az XJr 
napja van és e tekintetben egészen helyesen intézkedett a házi 
rend, csakhogy a szegény ömek a vasárnap nem hoz semmiféle 
szabadságot. 

A lipótvári fegyintézet igazgatójának jelentése szerint az 
1887-iki évben a9 föfegyör, 32 első és 62 másodosztályú fegyőr, 
tehát összesen 103 egyén nappali szolgálatban töltött 38,351 
napot ; éjjeli szolgálatban pedig 10,290 napot ; azaz egy-egy őrre 
esik nappal 372 és éjjel 100 nap. 

A szegedi kir. kerületi börtönben az idézett évben 6 börtön - 
őrmester, 20 első- és 40 másodosztályú őr, tehát összesen 66 
egyén nappali szolgálatban töltött 22,995 napot ; éjjeli szolgá- 
latban 10,585 napot; azaz egy őrre esik nappal 348 és éjjel 
160 nap. E szerint egy-egy őrnek az egész évben 17 szabad 
napja lett volna ! 

A váczi kir. országos fegyintézetben az igazgató jelentése 
szerint «az egész évben (1887) a rendszeresített fegyörségi lét- 
szám tett 32,485 napot, minthogy az őrparanesnokon kívül 
10 főfegyőr, 30 első- és 48 másodosztályú fegyőr, tehát össze- 
sen 88 őr volt alkalmazva, esik egy-egy őrre 369 szolgálati nap » . 

Nem az én hibám, hogy a közép kiszámítása ilyen rend- 
kívüli szökőéveket tüntet föl, de ne csodálkozzunk azon, ha a fe- 
gyelmi esetek túlnyomó száma «a szolgálatban való alvásért)) 
czímü rovatba esik ; mert addig, míg a rabnak elegendő időt en- 
gednek testi fáradalmainak kipihenhetésére, szegény őre ásítozva 
járkál a zárkák ajtai előtt és kell, hogy az ilyen ember az idő- 
vel — elbutuljon. Nem lehet csodálni, ha aztán az őr psychologiai 
tapasztalata azt javasolja neki, hogy a szolgálat annál könnyebb, 
minél bizalmasabb lábon áll az őrizetére bízott rabbal, mert a 
jó pajtástól csak nem tehető föl, hogy kellemetlenséget okoz 
pajtásának. Hozzá tehetjük még azt, hogy a szigorú s kemény 
szolgálat után járó fizetés sem valami fényes. Váczon egy-egy 
őrnek évi ellátása 364,92 frtba kerül, mibe alighanem benn lesz 
foglalva ama adag kenyér is, mely neki in natura kiszolgáltatik. 

Mindennek tulajdonítandó az, hogy fegyházi őrnek csak 
az marad meg, ki a kenyérkeresés más módjához nem juthat ; 
az intelligensebb odább áll, mihelyest teheti; a buta marad. 
Ezt bizonyítják szintén az igazgatói jelentések, melyek szerint 
Váczon az idézett évben saját kérelmére elbocsáttatott a szolgá- 
latból 10, Szegeden 17, Lipótváron 1 ör; fegyelmi úton pedig 
elbocsáttatott Váczon 2, Szegeden 15 és pedig itt mint börtön- 
öri szolgálatra alkalmatlan 8, és büntetésből 7, Lipótváron 3. 
Ki tagadja még, hogy a számok beszélnek ? 

Es úgy látszik, mélyen tisztelt Bizottság, e tekintetben 
másutt is van baj, azonban égető szükségnek is tekintik, azon 
segíteni ; legalább dr. Lévay József bizottsági titkár úr szívessé- 
gének köszönöm, hogy a Sz.-Pétervárott 1889-ben ülésező 
nemzetközi börtöncongressus kiadványaiban ^ Crispi olasz 
miniszterelnök a börtönrendszerre vonatkozó reformjavaslatát 
és ennek az olasz képviselőház 1889 márczius hó 28-án tör- 
tént előterjesztése alkalmával tartott indokolását olvashattam. 

Crispi hangsúlyozza, hogy a reform mind a felsőbb, mind 
az alsóbb személyzetre nézve szükséges, mert a jó vagy rossz 
eredmény inkább az intézkedés végrehajtóitól, mintsem magától 
az intézkedéstől függ. Az eddig érvényben levő törvény szerint 
a közigazgatási fogházak őrszemélyzetének (des agents de garde) 
fen tartása a községeket illeti. «Maga ez a körülmény elegendő 
arra, hogy önök megérthetik annak jelentőségét)), mondja szó 
szerint az olasz miniszterelnök. A szökések száma (261 1884 
januarius 1-től 1888 június 30-ikáig) ezen fogházakból meglepő 
ékesszólású, de még inkább mint ezen szám, az ezen szökéseket 
kisérő körülmények és «önök tudják », folytatja Crispi, «hogy e 
tekintetben a közvélemény ismételten követelte a kormányzat- 
tól az erélyes rendszabályokat, mert a szökések nemcsak nevet- 
ségesek, hanem nyugtalanítják a családokat és a lakosságot.*) 
Törvényjavaslatunk 12-ik fejezete ^ a kérdésben levő személyze- 
tet az állam szolgálatába helyezi és fölösleges önöknek ama 

^ Bulletin de la Commission pénitentiaire Internationale. Nouv. 
Sér. Livr. III et IV. 1889. Saint-Pétersbourg 1889. p. 49—51. 

'^ Art. 12. Les dépenses de garde des prisons des mandements, 
des cercles et des succursales, des établissements pénitentiaires et des 
établisseinents de reformé gouvernement aux sönt á la cliarge de l'Etat. 

előnyöket fölsorolni, melyekkel ezen intézkedés jár, mely a 
kormányzat tekintélyétől teszi függőkké azokat, kikre a foglyok 
őrizete van bizva ... « A reform egy másik lépését eontemplálja 
a törvényjavaslat 13-ik §-a,* mert elkerülhetlen szükséges a jó 
őrszemélyzet, mit elérünk az által, ha megakadályozzuk a min- 
dennap tapasztalható körülményt, hogy a jobb tisztek (agents 
de Tadministration des prisons), alig hogy leszolgálták első 
szerződésüket, elhagyják a szolgálatot és kedvezőbb helyzetet 
Ígérő, valamint kevébbé felelős munkával járó községi vagy 
állami szolgálatba lépnek. » 

flA fogházi őröknek naponta 14 — 16 órái szolgálatuk és alig 
2 szabad órájuk van. Ha most meggondoljuk e szolgálat szigo- 
rát, mely nyugalom nélküli őrzésre szorít és követeli azt, hogy 
az őr a fogházban 20 órán át, vagy szabad ég alatt a rabok 
munkájánál egyhuzamban 10 órát töltsön ; ha tekintetbe vesz- 
szük továbbá ama folytonos veszélyeket, melyeknek az őr a tár- 
sadalom leggonoszabb és legszomorúbb elemei közt ki van 
téve ; akkor igazolva látjuk azt, hogy gyakran még a szükséges 
létszám sem tartható fön.» 

«Ha a közbiztonság szolgálatában álló egyénnek (ágens) 
már 15 évi szolgálat után van igénye a nyugdíjra; akkor a fog- 
házi őrökre nézve is leszállítható ama idő 20 évre.» 

Szerény nézetem szerint mindenek előtt szükségesnek tar- 
tom, hogy a fegyházi őrszemélyzetet illetőleg különbséget kel- 
lene tenni azok között, kik pusztán arra vannak hivatva, hogy 
a személyes biztonság fölött őrködjenek és azok között, kik a 
rabokkal való személyes érintkezésre vannak hivatva. Amazok 
volnának az örök, kik kellően fölfegyverezve egész megjelené- 
sükben tudtukra adnák a raboknak, hogy minden a fegyelem 
fölbontására, illetőleg fölforgatására ezélzó kísérlet nyomban a 
megfelelő eszközzel visszautasítható ; és hogy az őr ezt végre- 
hajtani képes, azt mutassa már egész föllépése. A m. kir. 
csendőrség számára írt Utasítások 11. §-a följogosítja a csend- 
őrt, hogy fegyverét használja az ellen, ki őt erőszakosan meg- 
sérti, vagy támadással veszélyesen fenyegeti ; továbbá azon ala- 

* Art, 13. Les agents employés á la garde (gradés ou gardiens) 
qui ont fait 20 ans de service actif dans radministration des prisons ont 
droit au traitement de repos sur la base de la loi en vigueur. 

pos gyanúval terhelt egyén ellen is, mely fölfegyverezve van és 
az előzetes felszólítás daczára Önként meg nem adja magát, vagy 
esetleg védett helyzetéből előjönni vonakodik stb. Hát ama 
bizonyos illavai őr mit tett, midőn főnökét a felfegyverkezett, 
élethossziglani fegyházra itélt rabbal szemben találta, ki fegyve- 
rével már súlyosan megsebesítette volt az egyik őrt ? 

Sokkal fontosabb volna az őrszemélyzet második eategoriá- 
jának, a (ifelügyelők» feladata. Ezek volnának a f egyházi igazgató 
igazi segédei ; a fogház intentióinak igazi végrehajtói, mert ők 
legsűrűbben érintkeznének a rabokkal, a magánzárkákban, a 
munkateremben és a sétánál ; tehát mindenkor kisérnék figyel- 
mükkel a reájok bízott csapatot és ők volnának kötelesek, meg- 
figyelésük eredményét a fogház tisztviselő személyzetének ennek 
heti vagy havi értekezletein előadni. Az őröknek egyenesen 
megtiltandó volna a rabokkal való társalgás. 

Eme felügyelők hiányzanak a mi büntető intézeteinkben 
és ezeket megtatálni ép oly fontos és szükséges, mint a fog- 
házaknak magánzárkákkal való fölszerelése. Erre kell a testileg 
és lelkileg legalkalmatosabb egyéneket keresni és hivatásukra 
nevelni. 

Nyugat-Európa mérvadó körei már régen foglalkoznak e 
kérdéssel és ha jól vagyunk informálva, törekvéseik czélját már 
el is érték. 

Belgiumban leginkább altiszteket nevelnek fogházi felü- 
gyelőkké; de az illetőnek legalább 21 évesnek kell és 35 évnél 
idősbnek nem szabad lennie és különös súlyt fektetnek arra, 
hogy valamelyik mesterségben is jártas legyen.^ 

Wirth ^ ellenzi az altisztek alkalmazását, mert ezek a vak 
engedelmességhez vannak szoktatva és alárendeltjeiket is szok- 
tatják ahhoz, mi nem igen egyeztethető össze az individuali- 
záló módszerrel ; a tapasztalatlan altiszt nem is sejti, hogy meny- 
nyi csellel és turpissággal élnek a felügyelőkkel szemben ; nem 
tudják, hogy majd engedékenységet, majd erélyt kell a rabok 
irányában alkalmazni ; könnyen elfelejtik, hogy a rabok társa- 
ságában az óvatosság és előrelátás a legszükségesebb dolgok 
közé tartoznak ; mások megint nem látják a rabban felebarát- 

» W. Starke, Das belgisclie Gefángnisswesen, 1877. pag. 38. 
^ Blátter f. Gefánguissweseu, IX. pag. 365. 

jukat, kiben emberi vágyak vannak ; söt vannak a rabok közt 
még olyanak is, kik az intellect tekintetében fölülmúlják 
őreiket. 

Hasonló véleményben volt Langruber is, ki a hosszabb 
időig (12 év) mint altisztek szolgáló egyéneket nem találja al- 
kalmatosaknak a fegyházi felügyelők szolgálatára, mert a kato* 
nai természet már megrögzött bennök ; ellenben a tapasztalat 
mutatja, hogy az olyan mesteremberek, kik csak 2 — 3 évig állot- 
tak a zászló alatt és tehát eléggé vannak a katonai fegyelemhez 
szoktatva, mint derék munkavezetők és nyájas elöljárók legin- 
kább nyerik el a foglyok tiszteletét és szeretetét.^ 

Az 1880. évben a fogházi tisztviselők Brémában székelő 
gyülekezete határozatképen kimondotta, hogy a rendőrökön 
kivül még a rendőri felügyelők is alkalmazandók fogházi felü- 
gyelőknek és munkavezetőknek.^) 

Ama, a kiszolgált altisztek iránt tanúsított ellenszenvet én 
nem osztom, mert a katonai fegyelem nem birja az emberben 
az embert kiölni és végre hamis fölfogásnak tartom, ha a vak 
engedelmesség az íntellectust apasztaná. Hiszen épen a pémet 
hadsereg altisztjeiből nevelődik a nyilvános hivatalnokok egész 
raja és olyan hivatalokra bocsátják őket, hol nem annyira a 
vak engedelmességre, hanem a munkaszeretetre, pontosságra, 
szorgalomra és intelligentiára van leginkább szükség. 

Mielőtt azonban e tekintetben saját nézetemet bővebben 
kifejteném, legyen szabad arra az érdekes megjegyzésre is 
utalni, mit v. Kraft-Ebing nevezetes könyvében találhatni ;^ 
ugyanis melegen pártolja Schlager ajánlatát, ki a tébolydák 
felügyelőit igen alkalmatosoknak találja a nagyobb fogház£^kban 
való szolgálatra. 

Én, tisztelt Bizottság! jól ismervén jeleiilegi általános 
mívelődési viszonyainkat, igen jól tudom, hogy nálunk igen ne- 
héz feladat az ilyen felügyelői állásokra az alkalmas egyéneket 
megtalálni. Kiszolgált altisztjeink még mindig jutnak mívelt3égi 
fokuknak megfelelő és elég jövedelmező állásokhoz és nem igen 

^ Blatter f. Gefangnisswesen, XIV. 
^ ugyanott. 

® K V. Krafft'Ebing, Ijehrbuch d. gerichtlicheu Psychí^atliologie, 
II. Aufl. p. 25. 

vágyódnak a mostani fegyőrök üresedésbe jövő helyeikre; de 
katonaságunk elite-testületét, értem a csendőrséget, kellene a 
fogházak felügyelői hivatalra fentartani. Nincs az a közszolgálat, 
mely annyi igényt kötne aís illetőnek testi és lelki tulajdonsá- 
gaihoz, és nincs az a közszolgálat, mely annyi gonddal nevelné 
embereit, mint a csendőrség. Legyen e tekintetben megengedve, 
hogy újból idézzem az általam már említett « általános szol- 
gálati határoz ványokat a m. kir. csendőrség számára » és neveze- 
tesen ennek 7-ik pontját, mely szószerint a következőt mondja: 

ff Csendőrnél a tudatlanság épen oly nagy baj, mint az 
erkölcstelenség vagy a rósz magaviselet; a tudatlan csendőr 
állása kötelmeinek eleget tenni nem képes » . . . 

A 133. poiit megint azt mondja, hogy : 

« Irányelvül szolgáljon végül, hogy a csendőrnek minden- 
kor inkább észszel, mint nyers erővel kell működni, továbbá 
foljrton arra törekedni, nehogy a törvényszegők őt észben és 
ravaszságban fölülmúlják, mert ez eset beálltával ezek vele 
szemben nagy előnyben lévén, a csendőr minden fáradalma és 
működése siker nélküli és hivatásának és kötelességének a leg- 
nagyobb erőfeszítés mellett sem kóf)6s megfelelni. » 

Es hogy a kormányzat e czélját elérje, nemcsak válogatja 
embereit, nemcsak csinosan öltözteti és jól fizeti, hanem tisztes- 
ségesen taníttatja is őket. 

A csendőri szolgálatra jelentkező csak hat havi probaszol- 
gálat után vétetik át végleg a csendőrséghez, és ezen próbaidő 
alatt legalább hat heti elméleti oktatásban részesül. Ennek 
eredményeként azt követelik, hogy a csendőr a különféle tör- 
vényeket, rendeleteket és parancsokat s az azokból folyó el- 
járást nemcsák elméletileg ismerje, hanem azok gyakorlati 
alkalmazását is teljesen értse . . . E mellett általában még a 
polgári életben érvényben álló, a közbiztonság, csend és rend 
fentartására vonatkozó törvényeket, megyei és városi szabály- 
rendeleteket stb. is ismerni kell .... 

De a már tényleges szolgálatba lépett csendőrnek becsület- 
beli kötelessége (75. §.) magát szakadatlanul képezni és ismere- 
teit, szellemi látókörét fejleszteni ; mindazonáltal arra ügyelni, 
hogy ez valóban meg is történjék, ez irányban hatni, általában 
minden őszön az iskolázást, oktatást czélszerűen, értelmesen, 

alaposan és a legnagyobb buzgósággal foganatosítani : első sor^ 
ban az őrsparancsnok kiváló szent kötelessége .... 

Es továbbá 

«az iskolázás az őrsökön, a napi rend határozványai sze- 
rint pontosan tartandó meg még akkor is, hacsak egy csendőr 
volna hon» (77 p.) ; és végre 

((Oktatás alkalmával a leglényegtelenebbnek látszó tárgy 
vagy eszme is részletes, népszerű, érthető és könnyen fölfog- 
ható módon adandó elő, mikénti hasznosítása, illetve a közszol- 
gálatban való gyakorlati alkalmazása megbeszélendő és minden 
egyes elméleti tétel gyakorlati példákkal felvilágosítandó.)) 

Es e methodikus hangulatban vannak az utasítások végig 
írva, mint csendőröktől csendőröknek írt könyben alig véltünk 
megtalálni. 

A mely csendőr pedig őrsvezetővé akar előléptetni, azt új- 
ból küldilc iskolába, tudniillik a hat hónapig tartó altiszti isko- 
lába, melynek elvégzése után vizsgálatot tesz és pedig a követ- 
kező tárgyakból :* 

a) a magyar nyelv ; 

b) irály tan (szolgálati ügykörbe vágó fogalmazványok); 

c) számtan (négy alapművelet és a törtek) ; 

d) a csendőrségi szervezeti és szolgálati utasítás és az 
ebben foglalt s különösen a közbiztonsági szolgálat teljesí- 
tésére vonatkozó határozmányok végrehajtási módja ; 

e) a csendőr-kerületi parancsnokság által közölt törvények, 
rendeletek és oktató természetű parancsok, melyek a csendör- 
ségi szolgálatokra vonatkoznak ; 

f) az őrsiroda vezetése ; 

g) a csendőrségnél használatban levő lőfegyver szerkeze- 
téről stb ; 

h) a csendőrség közigazgatásának alapelvei, de csak az 
őrsparancsnok ügykörének megfelelőleg szükséges terjedelemben; 

i) a szolgálati szabályzat I-ső és Ill-ik része és 

k) a gyakorlati szabályzat I-ső része, a mennyiben tudása 
a csendőr-altiszt részére szükséges. 

Nem ok nélkül untattam a tisztelt Bizottságot az elősorol- 

* Utasítások 37. §-a. 

takkal, mert bizonyítani akartam, hogy a csendőr olyan iskoláz- 
tatáson megy keresztül, mely minden tekintetben első sorban 
képesíti az általunk czélba vett tisztségre és itt nem is terjesz- 
kedtem ki azoknak közlésére, mik a csendőrnek szolgálatban 
való eljárására vonatkoznak. 

Minden körülmény szól szerény nézetem szerint a mellett, 
hogy a csendőröket kiválóan kellene a fogházi szolgálatra ki- 
jelölni, sőt kormányzati kötelességnek tekintem, őket korábbi 
szolgálatukhoz méltó hivatalba áthelyezni. Nem szigorú fegyelem, 
nem is a folytonos munka az, a mi csendőreinket a kikötött 
szolgálati idő lejárta után a szolgálat elhagyására bírja, hanem a 
mint azt a legilletékesebb körökből tudom, a szolgálat legnehe- 
zebb része, a folytonos portyázás fárasztja ki az embereket és 
terhessé teszi nekik az idővel a szép szolgálatot ; pedig a kilépés 
perczétől kezdve a kormányzat ép úgy bánik el velők, mint 
akármelyik altiszttel. 

Az Utasítások stb. 44-ik §-a egyszerűen azt mondja, hogy 
((csendőröknél a védtörvény 1868. évi XL. t.-cz. 38. §-ában 
jelzett polgári szolgálatokba való átlépésére nézve az 1873. 
n. t.-cz. alkalmazandó ». Semmiféle előnyben nem részesíti és 
midőn a büszke csendőr leteszi csinos egyenruháját, meggörnyed 
daliás alakja és a nyugdíjaztatás boldog perczéig porolja az 
irodaigazgató íróasztalát és fűti a hivatalszoba kályháját ; noha 
másutt, ott a messze nyugaton jó minősítéssel bíró altiszt föl- 
vergődhetik a polgári szolgálatban az irodai igazgatóságra. 

A csendőrökre nézve törvényileg ki kellene mondani, hogy 
ők fogházi felügyelői állásoknál első sorban veendők tekintetbe 
és minden egyéb versenyzővel szemben elsóWséggel birjanak ; kü- 
lönösen akkor, ha esetleg még valamely korábban tanult mester- 
ség ismeretével birnak. E felügyelőknek meghagynám a meg- 
felelő, de semmi esetre sem csúnyább ruházatot, mert a mi 
fegyőreink öltözete, az elkerülhetlen magasszárú csizmáktól 
kezdve a süvegig, nem mondható épen szépnek ; és meghagy- 
nám a fizetést is, mit a csendőrségnél folytatott szolgálat mel- 
lett magának kiérdemelne.* 

* Egy őrmester évi zsoldja 536,55 forint, mely fizetés 3 — 3 éven- 
kint fölszaporodik a 18-ik betöltött szolgálati év után 719,05 forintra; 
az őrsvezető fizetése 438 forint és fölszaporodik 503,00 forintra stb. 

Csak abban az esetben, midőn a szükséges felügyelői dol- 
gokat nem tudnók a szolgálatban kipróbált ós kiváló csend- 
örökkel betölteni, folyamodnánk másodsorban a honvédség 
vagy a közös hadsereg altisztjeihez; de ezek közül különös 
gonddal kellene kiválasztani azokat, kik a legénység oktatása 
ban, nem pusztán az exerciroztatásban különösen kiváltak és 
végre harmadsorban olyan polgári állású egyénekhez, kik nem- 
csak hajlamot, hanem elég képességet is tanúsítanak az ilyen 
fontos hivatal elvállalására és itt megint első sorban ipartant- 
tokra reflectálnék. 

De bármelyik categoriából is választanok mi e tisztviselő- 
ket, közvetlenül még sem bocsátanék a fegyházban való szolgá- 
latra ; nekik is kellene képző tanfolyamon és előkészítő gyakor- 
lati szolgálaton keresztül mennie, mire csak a sikeres vizsgálat 
letétele után tarthatnának végleges kinevezésre igényt. 

E kérdés fontosságát már régen ismerték föl Nyugot-Európa 
államaiban és E. v. Jagemann-ndk köszönjük ama érdekes 
adatot,^ hogy már a múlt század felé követelte Wagnitz «Histo- 
rische Nachrichten und Bemerkungen über die merkwürdigsten 
Zuchtháuser in Deutschland, Halle 1791. Bd I. p. 99» czímű 
könyvében, hogy a fegyházi igazgatók, betegápolók és fogbázi 
felügyelők számára seminariumok volnának berendezendők. 

A «Kheinisch-WestphálÍ8che Gesellschaftö már az 50-es 
években tűzött ki pályadíjat a fogházak felügyelő személyzete 
számára megírandó tankönyvre és Sc/íMcfe pályanyertes munkáját 
két ízben adta ki; ugyanazon társulat 44-ík közgyűlése külö- 
nösen hangsúlyozta az előkészítő iskolák fontosságát^ és 1884-ben 
600, 400 illetőleg 300 márkából álló dijakat tűzött ki egy, a fog- 
házi felügyelőknek szolgáló kézi könyvre. 

A svájczi « Vérein für Straf- und Gefángnisswesen» szintén 
sürgeti 1874 július havában tartott rendkívüli gyűlésén a fel- 
ügyelők iskoláját és 50, 30 illetőleg 20 franknyi pályadíjakat 
tűzött ki ama fontos kérdés sikeres megoldására :® « Miként bán- 
janak a felügyelők a heves természetű foglyokkal (Brausköpfe) 
egyes példákon alapuló megfigyelések nyomán. » 

^ Blátter f. Gefángnisswesen, XX. pag. 229. 
'' L. c. VIII. pag. 159. 
^ L. c. IX. pag. 518. 

A német fogházi tisztviselők 1880-ban Bréma városban 
tartott közgyűlése határozatilag kimondotta « szükséges, hogy 
alkalmas (t. i. fogházi felügyelői állásra alkalmas) egyének 
hosszabb időig tartó tanfolyamban készíttessenek elő hivatá- 
sukra*)^ és 

Wirth követeli, hogy ezen iskolák valamely büntető inté- 
zettel legyenek szerves kapcsolatban, hogy oaz aspiráns már az 
iskolában való tartózkodás ideje alatt juthasson annak tudatára, 
vájjon alkalmatos-e az ilyen hivatalra; másrészt az iskola veze- 
tői is fogják az illetőben az arra valóságát fölismerni.^ 

Eltekintve a már nem csekély számmal irt ilynemű könyvek- 
ről, jónak találom, fölemlíteni azt is, hogy tényleg ilyen iskolá- 
kat életbe is léptették, melyek mindenütt a legszebb eredményt 
mutatták föl. 

Az elsőt alapították Németországban az 1859. évben Lüne- 
burgban, az akkori hannoveri királyságban « Aufseher-Aspiranten- 
Institut» czime alatt. A jelöltektől követeltek 25 — 35 évi életkort, 
nőtlenséget és valamely mesterségben való ügyességet. A tan- 
folyam egy évig tartott, mely idő alatt az állam 150 tallórnyi 
ösztöndíjban részesítette a növendékeket, a theoretikus tanítás 
azzal vette kezdetét, hogy a jelölteket az előjáró és az alárendelt 
közti viszony helyes fölfogására juttatták, megismertették a 
szolgálati utasításokkal, megtanították a szabadságvesztés bünte- 
tésének végrehajtására szolgáló intézetek hivatására és a tiszt- 
viselők az intézet czéljából származó hivatásbeli kötelességekre, 
beverhették a szükséges irodai szolgálatba és a hol szükséges- 
nek mutatkozott, még az írásból és számolásból is adtak nekik 
oktatást. Ezen kivül fegyvergyakorlatokban is vettek részt, meg- 
tanulták a szalma- és nádfonást és végre a tényleges szolgálat- 
ban levő felügyelők és munkavezetők oldala mellett megismer- 
kedtek a gyakorlattal is.^ 

Az intézet vezetői, úgy látszik, a kellő szigorral válogatták 
embereiket, de fényes eredményt is értek el, mert egy másik 

* L. c. XIV. pag. 118. 

* L. c. IX. pag. 136. 

* Blátter f. Gefönguisswesen, IX. pag. 19. — Az intézet, úgy látszik, 
az 1866-ban beálló politikai események következtében, naelyek Hanno- 
vert állami Önállóságától megfosztották, már 1868-ban szűnt meg. 

ismertetésből^ azt tudjuk meg, hogy az intézet fenállásának első 
hat évében 72 jelölt jelentkezett; de ezekből 9 nem fogad- 
tatott el; a többi 63 közül 5 részint mint nem alkalmatos, 
részint saját kivánságára bocsáttatott el ; a megmaradt 58 jeles 
felügyelőkké képezték ki magokat, kikről az illető főnökök a 
legnagyobb elismeréssel nyilatkoztak. Hozzá teszi még e jelentés 
azt, hogy az idővel a fölvételre jelentkezők száma annyira növe- 
kedett, hogy az eddigieknél magasabb igényeket is támaszthatott 
az intézet. 

Olaszország 1873-ban Eómában, a regina coeli nevű volt 
zárdában rendezett be ilyen képzőintézetet, mely azonban, elég 
hibásan, nem volt összekötve fogházzal. A tanfolyam félévi volt 
es a jelöltek az elemi ismereteken kívül katonai és testgyakor- 
latokban taníttattak és megismerkedtek a fogházi szabályzattal 
is. Mondják, hogy e tanfolyamnak 200 növendéke volt, de 
beszüntették, noha nem tudni mi okból.^ 

Svájezban a felügyelőket hetenként tartandó értekezletek 
és könyvtárok útján képezték ki, de 1874-ben egybehívták az 
országban levő felügyelőket és külön póttanfolyamban része- 
sítették.* 

Belgiumban szintén már régebben állítottak föl Loewen 
városban fogházfelügyelők kiképzésére szolgáló iskolát és 1872 
óta Brüsselben külön vizsgáló-bizottság szerveztetett a minden- 
nemű és rangú fogháztisztviselők számára;^ végre 1882 óta a 
badeni nagyherczegségben, hol egyáltalában a modern fogházi 
ügy legelső izben mutattatott be gyakorlati kivitelében, a fel- 
ügyelők szintén részesülnek tanfolyamokban és köteleztetnek 
vizsgálat tételére, a mint Svédországban és Horvátországban 
nem léteznek ugyan berendezett iskolák, de a felügyelőszemély- 
zet szabad óráiban részesül theoretikus szolgálati tanításban.* 

Mélyen tisztelt Bizottság! Ezek szerény nézetem szerint 
figyelembe veendők, midőn a fogház ügyében is a mostaninál 
magasabb színvonalra akarunk emelkedni. (Lelkes éljenzés.) 

^ L. c. pag. 38. 

^ E. V. Joí/miann, Blátter f. Gefángnisskunde, XX. pag. 229. 

• W. Starke, Das belgische Gefángnisswesen, 1877. pag. 38. 

* E. V. Jagemann 1. c. 

